Държавен вестник, бр. 15, 2011 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  15
Чл. 43. Централната лаборатория за химич­
ни изпитвания и контрол е специализирана 
структура към агенцията, която:
1. извършва лабораторни изпитвания на 
остатъци от пестициди и други замърсители 
в суровини и храни от растителен произход;
2. извършва лабораторни изпитвания за 
съответствието на продукти за растителна 
защита, минерални и органични торове, подоб­
рители на почвата и хранителни субстрати с 
техническите спецификации и нормативните 
изисквания;
3. проучва, разработва и внедрява нови 
методи за лабораторни изпитвания в съот­
ветствие с международните стандарти;
4. извършва лабораторни анализи по нацио­
налните програми за мониторинг на остатъци 
от пестициди и други замърсители в суровини 
и храни от растителен произход;
5. участва в междулабораторни сравнения 
и изпитвания за пригодност, организирани от 
националните референтни лаборатории и от 
съответните референтни лаборатории на ЕС;
6. изготвя справки, становища, информации 
и отчети, свързани с лабораторната дейност.
Чл. 44. Директорите на специализираните 
структури осъществяват дейността по чл. 31, 
ал. 1, т. 1 – 5 и 7 – 9.
Г л а в а  с е д м а
ОРГАНИЗАЦИЯ НА РАБОТАТА В АГЕНЦИЯТА
Чл. 45. Организацията на работата в аген­
цията се осъществява съгласно правилника, 
вътрешните правила и инструкцията за доку­
ментооборота, утвърдени от изпълнителния 
директор на агенцията.
Чл. 46. (1) Дирекциите в ЦУ, ЦОР, специ­
ализираните структури и ОДБХ на агенцията 
осъществяват функциите си в съответствие 
с правилника.
(2) Непосредственото ръководство на дирек­
циите в ЦУ, ЦОР, ОДБХ и специализираните 
структури се осъществява от директор.
(3) Директорите на дирекциите в ЦУ, 
ЦОР, специализираните структури и ОДБХ 
на агенцията:
1. докладват на изпълнителния директор 
или на съответния заместник изпълнителен 
директор материалите по въпроси, включени 
във функциите на ЦОР, ръководената от тях 
дирекция или специализирана структура;
2. участват в съвещания при изпълнител­
ния директор;
3. изготвят и подписват документи, свър­
зани с дейността на ЦОР, на ръководената от 
тях дирекция или специализирана структура;
4. разпределят задачите между служителите 
в ЦОР, дирекцията или структурата.
(4) При отсъствие директорът се замества 
от определен със заповед на изпълнителния 
директор служител за всеки конкретен случай.
Чл. 47. (1) Служителите в агенцията се 
командироват в чужбина от изпълнителния 
директор по мотивирано писмено предложение 
на съответния директор, а директорите на ди­
рекции в ЦУ, ЦОР, ОДБХ и специализираните 
структури – по мотивирано предложение от 
съответния заместник изпълнителен директор 
или от главния секретар.
(2) Служителите в ЦУ, ЦОР, директорите 
на ОДБХ и на специализираните структури се 
командироват в страната от изпълнителния 
директор.
(3) Командироването в страната на дър­
жавните служители и на лицата, работещи по 
трудово правоотношение в ЦОР, в специали­
зираните структури и в ОДБХ, се извършва 
от директора.
Чл. 48. Приемното време на изпълнител­
ния директор за изслушване на граждани 
и представители на организации относно 
предложения и сигнали се оповестява на об­
щодостъпно място в сградата на агенцията.
Чл. 49. (1) За образцово изпълнение на 
своите задължения служителите в агенцията 
могат да бъдат награждавани с отличия, с 
парични и предметни награди.
(2) Награждаването на служителите в аген­
цията се извършва със заповед на изпълни­
телния директор, която съдържа вида отличие 
или награда. Изпълнителният директор може 
да награди служител едновременно с отличие 
и с предметна награда.
(3) Стойността на предметната или парич­
ната награда не може да надвишава размера 
на основната заплата на съответния служител.
(4) Средствата за награди се изплащат от 
бюджета на агенцията.
Чл. 50. (1) Служителите, работещи на 
граничните инспекционни пунктове, при 
изпълнение на служебните си задължения 
носят униформено облекло.
(2) Видът, стойността, сроковете на износ­
ване и списъците на длъжностите, за които е 
необходимо униформено облекло, се уреждат 
с вътрешни правила, утвърдени от изпълни­
телния директор на агенцията.
Чл. 51. Достъпът на външни лица в сградата 
на агенцията се разрешава след издаване на 
пропуск от охраната.
Чл. 52. Работното време на администра­
цията на агенцията е от 9,00 до 17,30 ч. с 
почивка от 12,00 до 12,30 ч.
ЗАКЛЮЧИТЕЛНА РАЗПОРЕДБА
Параграф единствен. Правилникът се при­
ема на основание § 5, ал. 1 от Закона за Бъл­
гарската агенция по безопасност на храните.